polyglot-tagger/wikipedia-language-snippets-filtered huggingface dataset:
అవిభక్త కవలలను విడదేసే శస్త్రచికిత్స వారిలో శరీర భాగాలు కలిసే విధానం బట్టి సాధారణం నుండి కఠినంగా ఉంటుంది. అనేక కేసులలో ప్రమాదకరంగా ప్రాణాపాయ స్థితికి చేరుకొనే అవకాశం ఎక్కువగా ఉంది. తల కలసి ఉన్న అనేక కేసులలో శస్త్ర చికిత్స ఫలితంగా ఒకరు మరణించవచ్చు లేదా ఇద్దరూ మరణించవచ్చు. అందువల్ల శస్త్ర చికిత్స నీతి ప్రకారం వారిని విడదీయకపోతే వారిద్దరూ బ్రతికే అవకాశం ఉన్నది అనేది వివాదస్పదము. నార్త్ వెస్ట్ విశ్వవిద్యాలయానికి చెందిన అలిస్ డ్రెగర్ పరిశీల ప్రకారం సాధారణ కవలల కంటే అవిభక్త కవలల జీవితం నాణ్యతాలక్షణాలు తక్కువగా ఉంటాయి. వీరులో ముఖ్యులు లోరీ, జార్జ్ ఛాపెల్, అబ్బే, బ్రిటానీ హెన్సిల్.
ఈ అవిభక్త కవలల గూర్చి వివరించడానికి రెండు విరుద్ధ సిద్ధాంత మూలాలున్నాయి. పాత సిద్ధాంతం ప్రకారం ఫలదీకరణ చెందిన అండం పాక్షికంగా విడిపోయి విచ్ఛిన్నం చెందుట వలన ఈ విధమైన సంఘటనలు జరుగుతాయని తెలుపుతుంది. రెండవ సిద్ధాంతం సంలీన సిద్ధాంతం ఇది అందరిచే అమోదించబడింది. దీని ప్రకారం ఫలదీకరణం చెందిన అండం పూర్తిగా విడిపోతుంది కానీ మూల కణాలు అదే విధమైన మూల కణాలను రెండవ కవల నుండి కనుగొన్నప్పుడు ఆ కవలలు అతుక్కుపోతారు. ఈ కవలలకు ఉమ్మడిగా పరాయువు, మావి, అమ్నియోటిక్ శాక్ ఉంటాయి.
అతి ప్రముఖమైన అవిభక్త కవలలు థాయిలాండ్ కు చెందిన చాంగ్, ఎంగ్ బంకర్ . వీరు థాయిలాండ్ లోని సిలాంలో జన్మించారు. వారు "పి.టి.బర్నమ్" సర్కస్ లో పనిచేస్తూండేవారు. అనేక సంవత్సరాలు ఆ సర్కస్ తో పాటు కొనసాగారు. వారు "సియామీస్ ట్విన్స్"గా సుపరిచితులైనారు. వారు మొండెం, మాంసం, మృదులాస్థి, కాలేయాలు కలసి జన్మించారు. ప్రస్తుతం అయితే వారిని విడదీయగలిగేవారు. కానీ వారి గుర్తింపు కారణంగా "సియామీస్ ట్విన్స్" అనే పదం "అవిభక్త కవలలు" అనే దానికి పర్యాయపదమైనది.
అవిభక్త కవలలు అనగా గర్భంలో శరీరభాగాలు కలసిపోయి జన్మించిన ఏకరూప కవలలు. ఈ అరుదైన జన్మము సుమారు 49,000 నుండి 1,89,000 మందిలో ఒకరికి సంభవించే అవకాశం ఉంది. ఈ సంఘటనలు అధికంగా ఆగ్నేయాసియా, ఆఫ్రికా, బ్రెజిల్లో ఎక్కువగా సంభవిస్తుంటాయి. సుమారు జన్మించిన వారిలో సగం మంది జివించి ఉండి జంటలుగానే ఉండి తమ జీవితాలను కొనసాగిస్తుంటారు. ఈ పరిస్థితి ఆడపిల్లలకు తరచుగా వచ్చే అవకాశం ఉంది. ఈ సంఘటనలు జరిగే నిష్పత్తి బాలికలలు 3:1 లో ఉంటుంది.
2000 సంవత్సరంలో నేపాల్ లోని ఖాట్మండులో జన్మిచిన "గంగా , జమునా శ్రేష్ట" లకు 2001 లో విడదీత శస్త్రచికిత్స విజయవంతమైనది. దీనికి గానూ 197 గంటల పాటు శ్రమపడవలసి వచ్చింది. ఈ శస్త్రచికిత్స సింగపూర్ లో జరిగింది. ఈ శస్త్రచికిత్స ఫలితంగా గంగా మెదడు గాయపడింది, జమునా నడవలేకపోయింది. ఏడు సంవత్సరాల తరువాత 2009లో ఖాట్మండు హస్పటల్ లో గంగా శ్రేష్ట మరణించింది.
1995లో గుండెచప్పుడు, 1996లో చండాల చాటింపు, 1997 ఫిబ్రవరిలో మాదిగోడు, 1997 డిసెంబర్‌లో మాదిగ చైతన్యం, 1999లో మాఊరిమైసమ్మ, బొంబాయోడు, గోండుజోగమ్మయ్యేడ వంటి రచనలు చేశారు. మూఢనమ్మకాలు సాంఘిక దురాచారాలపట్ల కథలను విశ్లేషించినప్పుడు నాగప్పగారి సుందర్‌రాజు రచించిన బస్విని కథలు తెలుగు కథా సాహిత్యంలో సంచలనాలుగా పేర్కొనవచ్చు. ఆయన రాసిన 'మాదిగోడు' కథా సంపుటి తెలుగు కథా సాహిత్యంలోనే ఒక విప్లవ కెరటం. బోడెద్దు కథ, చనిపోయిన పశువుని కోసి వండుకొని తినే సంప్రదాయాన్ని ఒక గొప్ప అనుభూతిగా ప్రదర్శించింది. ఈరారెడ్డి మనుమరాలు మీద మొనుసుండాది లాంటి కథల్లో వాస్తవికంగా ప్రదర్శించాడు. దళిత స్త్రీని లోబరుచుకునే క్రమంలో అగ్రవర్ణాల వాళ్ళు వాళ్ళను బసివిరాండ్రుగా మార్చేక్రమాన్ని నడిమింటి బోడెక్క బసివిరాలయ్యేద్య కథలో ప్రతిబింబించాడు.
ఆయన స్వగ్రామం కర్నూలు జిల్లా ఆలూరు తాలూకా నేమకల్లు. ఆయన తన తల్లి గారి ఊరైన ఆలూరు తాలూకా లోని మొలగవెల్లి కొట్టాలలో పెద్దనర్సమ్మ, రంగన్నలకు దంపతులకు 1968 మే 31 న రెండవ సంతానంగా జన్మించారు. అక్క రాణెమ్మ, తమ్ముడు ఆనంద్‌, చెల్లెలు గాయత్రి. ప్రాథమిక విద్య 1 నుండి 5 వరకు మొలగవల్ల కొట్టాలలోనూ, 6 నుండి 10 వరకు గుంతకల్లు మున్సిపల్‌ ఉన్నత పాఠశాలలోనూ, ఇంటర్మీడియేట్‌ పత్తికొండ జూనియర్‌ కళాశాలలోనూ, బి.ఏ. అనంతపురం ఆర్ట్స్ కళాశాలలోనూ, యం ఏ, యం.ఫిల్‌, పిహెచ్‌డి కేంద్ర విశ్వవిద్యాలయం హైదరాబాద్‌లో చదివారు. దళితకథలపై పరిశోధనలో భాగంగా యం.ఫిల్‌, పిహెచ్‌డిలు పులికంటి కృష్ణారెడ్డి దళిత కథలపై చేశారు.
గోవధ నిషేధించాలని హిందూత్వ శక్తులు ఎప్పట్నుంచో చేస్తున్న ఉద్యమం దళితహక్కులకు భంగమని గుర్తించి నిర్మొహమాటంగా దాన్ని ఖండిస్తూ రాశాడు. మనుషుల్ని అంటరానివాళ్ళుగా చేసి ఆవుల్ని దేవతలుగా పూజించే హిందూ సంస్కృతిని తాత్త్వికంగా ఎండగట్టాడు. మాదిగ సంస్కృతినీ హక్కుల్నీ కాపాడుకోవటమంటే ఏంటో రాసి చూపించాడు. అనంతపురం జిల్లా మాదిగవాడల్లో కాగిన మాదిగ జీవితాలను రంగరించి తన సొంత మాదిగ బతుకుతో జోడించి ‘మాదిగోడు’ కతల్ని 1998లో తీసుకొచ్చాడు. ఈ పుస్తకం తెలుగు మాదిగ మాదిగేతర సాహిత్యలోకంలో పెను సంచలనం తెచ్చింది.
నాగప్పగారి సుందర్రాజు దళిత కవి, రచయిత. ఆయన దళితసాహిత్యంలో విశేషంగా కృషిచేసిన సాహిత్య పిపాసి. మాదిగత్వంలో మాగిన కథలూ కవితలూ రాసి సిసలయిన మాదిగ సాహిత్యానికి ఆయన బాటలు వేశాడు. తద్వారా మొత్తం దళిత బహుజన సాహిత్యాన్ని కొత్త ప్రమాణాలతో నింపాడు. మాదిగ మూలాల్లోకి వెళ్ళి జీవితాన్ని సాహితీకరించిన తెలుగు దళిత కథాపితామహుడు కొలకలూరి ఇనాక్‌ బడి నుంచి నేర్చుకొంటూనే ‘దండోరా’ స్ఫూర్తిని బలంగా పలికించిన సృజనకారి సుందర్రాజు.
ఆయన "సువార్త" అనే కలం పేరుతో "అక్క చచ్చిపోయింది" అనే శీర్షికతో రాసిన మొదటి కథ 1995లో దళిత రాజ్యం అనే పత్రికలో అచ్చయింది. 1997లో 10 కథలతో వచ్చిన 'మాదిగోడు' తోపాటు 'మాఊరి మైసమ్మ', 'బొంబాయోడు గండు జోగమ్మయ్యేడ్య' ఈ రెండు కథలు 1999లో వచ్చాయి. తన కథల్లో తెలంగాణ, రాయలసీమ ప్రాంతాల్లో ఉన్న బసివిరాలు వ్యవస్థ రద్దు కావాలని మాల, మాదిగ స్త్రీలు పడుతున్న ఆవేదనను కధలుగా రాశాడు.
సోపు యొక్క శబ్దవ్యుత్పత్తి క్లిష్టమైనది, సరిగా అర్ధం కానిది. కొన్నిసార్లు, సంస్కృతం లాటిన్ భాషలోకి తీయబడింది ఇది లాటిన్ నుండి తీసుకోబడిన పేర్లతో, వివిధ ప్రాంతాల్లో అనేక పేర్లతో పిలుస్తారు, " సోపు "గా అనువదించవచ్చు కానీ ఇతర అర్దం " సోపు " అనే పిలుస్తారు.సోపు యొక్క ఆంగ్ల వాడకం, స్కీట్ భావిస్తారు అరబిక్ అల్ నుండి వాచింది అయితే, అరబిక్ మూలం లాటిన్ నుండి ఉత్పన్నమవుతాయి తిరిగి కనీసం 1440 నాటిది.
మెరిడియన్ సోపు అని కూడా పిలుస్తారు ( , లేదా పెర్షియన్ జీలకర్ర, కుటుంబం అంబెల్లిఫెరెలో ఒక ద్వైవార్షిక మొక్క, స్థానిక పశ్చిమ ఆసియా, ఐరోపా, ఉత్తర ఆఫ్రికాలో ఇది ఎక్కువగా కనిపిస్తాయి.
స్త్రీ సాధికారత పేరుతో భారీ ఎత్తున ఉల్లంఘించబడుతోన్న పౌర స్వేచ్ఛ, మానవ హక్కుల గురించి అవగాహన కలిగించటం. పురుషజాతి త్యజించదగినది అనే అభిప్రాయానికి చరమగీతం పాడటానికి జాతీయ స్థాయిలో, అంతర్జాతీయ స్థాయిలో కృషి చేస్తుంది. పురుషులు మృత్యువాత పడటం స్త్రీల కంటే మూడు రెట్లు ఎక్కువగా ఉన్ననూ, లింగ సమానత్వం గురించి మాట్లాడేటప్పుడు ఈ ప్రస్తావన రాదు అని ఎత్తిచూపుతుంది. గృహహింస, వరకట్న వేధింపు చట్టాల దుర్వినియోగం బారిన పడిన పురుషులకు మద్దతునిస్తుంది. భారతదేశంలోని అన్ని చట్టాలలో లింగ సమానత్వం ఉండేలా చేయాలని భావిస్తుంది.
ఐపీసీ 498ఏ, వరకట్న వేధింపులు/గృహహింస చట్టాల దుర్వినియోగం బారినపడ్డ పురుషులకు, వారి కుటుంబాలకు దిశానిర్దేశం చేస్తుంది.
చట్ట/న్యాయ వ్యవస్థ ల ప్రాథమిక సిద్ధాంతాలను తుంగలో త్రొక్కి, రాజీ పేరుతో భారీ పైకాన్ని రాబట్టే పోలీసులు, న్యాయవాదుల బారి నుండి వారిని కాపాడుతుంది.
ఈ చట్టాల క్రింద తప్పుడు కేసులను ఎదుర్కొంటున్న పురుషులలో ఆశావహ దృక్పథాన్ని నింపుతూ ఆత్మాహత్యా ప్రయత్నానికి వారిని ఆమడ దూరంలో ఉంచుతుంది.
భర్త పట్ల క్రౌర్యం అనే చట్టపరమైన తీవ్రవాదం వలన అనేక మంది పురుషులు కేసులలో ఇరుక్కుపోతున్నారు. జైలుపాలు అవుతోన్నారు. వీరి కుటుంబంలోని స్త్రీలు, పిల్లలు దీని వలన బెదిరిపోతున్నారు. పురుషుడు ప్రమాదంలో ఉంటే, ఆ కుటుంబం ప్రమాదంలో ఉన్నట్లే. పురుషులకు సంఘంలో సరైన గౌరవ మర్యాదలు లేనప్పుడు, ఆ కుటుంబం నాశనమైపోతుంది. అమాయక పురుషులను చెరసాలపాలు కాకుండా రక్షించవలసిన అవసరం ఎంతైనా ఉంది.
ఈ సంఘంలో పురుషద్వేషం వేళ్ళూనుకుపోయింది. ఒక పిచ్చికుక్కపై రాళ్ళు విసిరితే గగ్గోలు పెట్టే ఉద్యమాలు, సంఘాలు ఉన్నవి; కానీ తప్పుడు వరకట్న/గృహహింస, మానభంగ వేధింపు కేసులలో ఇరుక్కుపోయిన పురుషులపై ప్రసార మాధ్యమాల విచారణే యదార్థం అనుకొని పురుషుల పుంసత్వాన్ని తొలగించాలి, నట్టనడివీధిలో అందరి ముందు కొట్టి చంపాలి అని ఈ సంఘం భావిస్తోంది. చెదురుముదురుగా ఈ సంఘటనలు జరిగిననూ చట్టపరంగా ఎటువంటి చర్యలూ తీసుకొనబడలేదు.
పురుషుడు ఎప్పుడూ శక్తిమంతునిగా చిత్రీకరించబడ్డాడు. మరొక వైపు సభ్య సమాజం నుండి పురుషునికి లభించే స్నేహహస్తం అరుదే. ఇటువంటి పురుషుడు తప్పుడు కేసులలో ఇరుక్కొన్నప్పుడు, అతని మానసిక పరిస్థితి ఎలా ఉంటుంది?
అతనిలో ఆత్మహత్య ఆలోచనలు కలుగవచ్చును. పురుషులలో ఈ ఆలోచనలను తరిమికొట్టి, వారు నిత్యజీవితాన్ని పున:ప్రారంభించటానికే కాన్ఫిడేర్ అనే సంస్థను ప్రారంభించింది.
సేవ్ ఇండియన్ ఫ్యామిలీ ఫౌండేషన్ పురుషుల హక్కుల కోసం పోరాడే భారతదేశానికి చెందిన ఒక స్వచ్ఛంద సేవా సంస్థ. ప్రభుత్వం చేసే అప్రజాస్వామిక సాంఘిక ప్రయోగాల నుండి పురుషులను, వారి కుటుంబాలను రక్షిస్తుంది.
పాశ్చాత్య ప్రభావం పెరిగిపోవటం వలన పట్టణ ప్రాంతాలలో వైవాహిక వ్యవస్థ నీరుగారిపోతున్నది. భారతీయ వివాహ వ్యవస్థను రక్షించటానికి, మత సంస్థలు, మేధావులు తమకు వీలున్న సహాయ సహకారాలను అందించాలి.
2011 లో ప్రారంభమైన కాన్ఫిడేర్ కార్యాలయంలోకి ఏ పురుషుడైనా తన సమస్యలతో రావచ్చును. తన భావోద్వేగాలను ప్రకటించకొనవచ్చును. నిపుణులు వీరికి సలహాలు సూచనలు అందిస్తారు.
చిత్తప్రసాద్ బెంగాల్‌లోని 24 పరగణాల జిల్లా, నైహతిలో జన్మించాడు. ఇతని తల్లిదండ్రులు సాహిత్య సంగీతాలలో ప్రవేశం ఉన్నవారు కనుక ఇతని కళాభిరుచికి ప్రోత్సాహం లభించింది. తండ్రి ఉద్యోగ రీత్యా బెంగాల్ అంతటా తిరుగుతూ వుంటే ఇతడూ తిరిగాడు. ఇతని విద్యాభ్యాసం విప్లవ కార్యకలాపాలకు కేంద్రమైన చిట్టగాంగ్, బంకురాలలో కొనసాగింది. చిట్టగాంగ్‌లో ఇంటర్ చదివి ఉత్తీర్ణుడయ్యాడు. "రాజకీయాలలో పాల్గొనని" వ్రాసి ఇస్తే కాని సీటు ఇవ్వనన్న కలకత్తా గవర్నమెంట్ కాలేజ్ ఆఫ్ ఫైన్ ఆర్ట్స్ అండ్ క్రాఫ్ట్స్ ప్రిన్సిపాల్‌ షరతును తోసిపుచ్చి ప్రజల మధ్యనే తన కళకు మెరుగులు దిద్దుకున్నాడు. "నీకు మేము నేర్పేది ఏమీ లేదు. నీ పద్ధతిలోనే అలా కొనసాగించు. ఒకనాటికి మమ్మల్ని మించిపోతావు" అని శాంతినికేతన్ నిర్వాహకులు రవీంద్రనాథ్ ఠాగూర్, నందలాల్ బోసులు ఇతడిని ప్రశంసించారు.
1946లో ఇతడు బొంబాయికి తరలివెళ్లి అక్కడే స్థిరపడ్డాడు. 1949లో ప్రపంచ శాంతి సంఘం పిలుపుపై అనేక చిత్రాలను రూపొందించి ఉద్యమానికి అంకితం చేశాడు. 1950లో "కేలాఘర్" అనే పేరుతో ఒక పప్పెట్ థియేటర్‌ను నెలకొల్పాడు. ఆ ప్రాచీన కళారీతిని ఆధునిక అవసరాలకు అనుగుణంగా తీర్చిదిద్దాడు. 1946-48 మధ్య కాలంలో తెలుగువారిని, తెలుగు ప్రజల సాయుధ పోరాటాల్ని కళ్ళకు కడుతూ ఎన్నో చిత్రాలను గీశాడు. నిజాం వ్యతిరేక తెలంగాణా సాయుధ పోరాటాన్ని మరే చిత్రకారుడూ చేయని విధంగా శక్తివంతంగా ప్రజల కళ్ళకు కట్టేటట్లు చేశాడు. ఇతని రేఖలలో తెలుగు రైతులు, మహిళలు చిత్రితమయ్యారు.
ఇతడు అభ్యుదయ రచయితల సంఘం, భారత ప్రజానాట్యమండలి తొలి రోజులనుండి వాటితో అనుబంధం కలిగి ఉన్నాడు. కమ్యూనిస్టుల "పీపుల్స్ వార్" పత్రికలో పనిచేశాడు. ఇతడు చిత్రకారుడు మాత్రమే కాదు. స్వయంగా కవి, గాయకుడు, రచయిత కూడా. 1945లో కలకత్తాలో జరిగిన ఫాసిస్టు వ్యతిరేక రచయితలు - కళాకారుల వార్షిక సభలో ఇతడు వ్రాసిన పాటలు రెండింటిని ప్రజానాట్యమండలి కళాకారులు గానం చేయగా శ్రోతలు ఉర్రూతలూగారు. ఇతని కవితలు ఆనాటికే రెండు సంపుటాలుగా వెలువడ్డాయి. ఇతడు బెంగాలీ జానపద గాథలను తన స్వంతబాణీలో తిరగరాసి తన బొమ్మలతో సహా ఒక సంపుటంగా ప్రచురించాడు.
ఇతడు తన ముందున్న వివిధ భారతీయ, విదేశీయ, సాంప్రదాయ, ఆధునిక కళారీతులను నిశితంగా పరిశీలించాడ్డు. జర్మన్ కాత్‌కొల్విట్జ్, మెక్సికన్ చిత్రకారులు, చైనీస్-జపానీస్ ఉడ్ కట్ రీతులు, గోయా రాజకీయ వ్యంగ్య చిత్రాలు, మనదేశపు మొఘల్, రాజ్‌పుట్ సూక్ష్మచిత్ర రీతులు, బౌద్ధ గుహాకుడ్య చిత్ర, శిల్పాలు, డేవిడ్‌లో ఆధునికత అన్నింటినీ ఇతడు అధ్యయనం చేశాడు. వీటన్నింటినీ తను ప్రత్యక్షంగా చూసి ప్రేరణ పొందిన బెంగాల్ జానపద కళారీతులతో సమన్వయ పరచుకున్నాడు. తనదైన విశిష్టశైలిని ఏర్పరచుకున్నాడు.
ముప్పై లక్షలమంది అమాయక ప్రజల్ని కబళించిన చరిత్ర ప్రసిద్ధమైన బెంగాల్ కరువు ప్రాంతాలలో ఇతడు 1943-44లో స్వయంగా పర్యటించి గుండెల్ని పిండివేసే ఆకలి చావులను చిత్రబద్ధం చేశాడు. పొట్టలు పెంచుకుంటున్న బ్లాక్‌మార్కెటీర్లను, వారికి అండగా నిలిచిన బ్రిటిష్ పాలక వర్గాన్ని తన శక్తివంతమైన కళ ద్వారా బహిర్గతం చేశాడు. వాటిని ప్రచురించిన పత్రికలే భయపడి ఆ తర్వాత వాటిని ధ్వంసం చేశాయి.
చిత్తప్రసాద్ భట్టాచార్య 20వ శతాబ్ది మధ్యకాలానికి చెందిన అత్యంత గుర్తింపు పొందిన భారతీయ రాజకీయ కళాకారుడు. ఆయన నీటిరంగులు, ప్రింట్ మేకింగ్‌లకు ప్రాధాన్యతనిచ్చాడు. కాన్వాసుపై ఆయిల్ కలర్లు ఉపయోగించ లేదు. వామపక్ష ఆలోచనలు ప్రసరింపజేసేందుకు చిత్తప్రసాద్ ప్రింట్లు వాడాడు.
"గ్రాఫిక్స్" జాబితాలోని లినోకట్, ఉడ్ కట్ ప్రక్రియలపై అధికారం సాధించాక వాటిని ప్రజలను చైతన్యవంతులను చేసే కృషిలో పెద్ద ఎత్తున, క్రమబద్ధంగా, శక్తివంతంగా వినియోగించిన తొలి చిత్రకారుడు చిత్తప్రసాద్. చాలా కాలం ఇతడు ఈ విధానాన్నే కొనసాగించాడు.
హైదరాబాదు చేరుకున్నాక గానీ సినిమాల్లో అవకాశం అనేది అంత సులువుకాదని తేలీలేదు. హైదరాబాదు రావడానికి ఇంట్లో వాళ్ళేమీ ఎదురు చెప్పలేదు, కానీ అన్నీ ఉన్న కుటుంబం కదా ఎందుకునువ్విలా వెళ్ళడం అనే ఫీలింగ్ వుండేదేమోకానీ,అతని తల్లిదండ్రులు ఇతడితో ఎప్పుడూ అనలేదు. ఇతడిని డిస్కరేజ్ చెయ్యలేదు. హైదరాబాదులో ఇతని బావ ఒక అపార్ట్‌మెంట్ లో ఉండేవాడు. చేతిలో డబ్బులుంటే అద్దె కట్టే వాడు లేకుంటే లేదు.తనంటూ నిరూపించుకోవాలనీ, సొంతంగా కాళ్ళమీద నిలబడాలని వచ్చాడు, కాబట్టి ఇంట్లోంచి డబ్బులు అడిగి తెప్పించుకోవడం నామోషీగా వుండేది. ఫ్రెండ్స్ సహకారంతోనే వాళ్ళనడగడానికి కూడా ఇబ్బందిగా ఉన్నప్పుడు చేతిలో డబ్బులు సరిపోక సరిగా భోజనం చెయ్యని రోజులుకూడా ఉన్నాయి. అందరూ అన్నీ ఉన్నవాడివి, ఎందుకిలా ఇబ్బందులు పడడం అనేవాళ్ళు. కానీ ఇతడిలో పట్టుదల అన్నింటినీ భరించేలా చేసింది. అప్పట్లోనే తెలుగు చలనచిత్ర పరిశ్రమ మద్రాసు నుంచీ హైదరాబాదుకి వచ్చింది. ఇప్పుడున్నంత సౌకర్యవంతమైన వాతావరణం అప్పట్లో లేదు. ఎవ్వరూ దగ్గరికే రానిచ్చేవారు కాదు.
వీరిది కరీంనగర్ జిల్లా, జమ్మికుంట మండలం, మాచినపల్లి అనే గ్రామం. నాన్న ఇతడి చిన్నతనంలో ఊరికి సర్పంచ్గా వుండేవాడు. వీరిది సంపన్న కుటుంబం. ఆరుగురు సంతానం. ఇతడు నాలుగో వాడు. ఇతడికి ఒక అక్క, ఇద్దరు అన్నయ్యలు, ఇద్దరు చెల్లెళ్ళు. తండ్రి రాజకీయంగా బాగా పలుకుబడి ఉంది. పదో తరగతి వరకూ ఇతడి చదువు సరస్వతీ గురుకుల విద్యాలయంలో సజావుగానే సాగింది. ఇంటర్మీడియట్ నుంచీ చదువు సరిగా సాగలేదు. ఎందుకో చదువుమీద ఆసక్తి పోయింది. డిగ్రీకి మధ్యలోనే గుడ్ బై చెప్పేసి హైదరాబాదు వచ్చేశాడు.
ఇతడికి ప్రత్యేకంగా నాటకాలు, సాహిత్యం, సినిమాలు అనేవాటిమీద ప్రత్యేకమైన ఆసక్తి పెద్దగా ఏమీ లేదు, కానీ మణిరత్నం ఘర్షణ, వర్మ శివ ఇతడి మీద చాలా ప్రభావం చూపించాయి. సినిమా విజయంలో దర్శకుడికి గల పాత్రనీ, దర్శకుడు తలచుకుంటే సృష్టించగల అద్భుతాలకీ అవి నిదర్శనాలని, అవి చూసినప్పుడే సినిమాల్లోకి వెళ్ళి దర్శకుడిగా పేరు తెచ్చుకోవాలని అనుకునేవాడు.
ఫిబ్రవరి 11 – ఇంగ్లాండ్ రాజు హెన్రీ , ఫ్రాన్స్‌కు వ్యతిరేకంగా పవిత్ర రోమన్ చక్రవర్తి చార్లెస్ తో మిత్రపక్షం.
ఫిబ్రవరి 21 – వేనా డాగా యుద్ధం : ఇథియోపియా చక్రవర్తి గెలావ్‌దేవోస్ ఆధ్వర్యంలో 8,500 మంది ఉమ్మడి ఇథియోపియన్-పోర్చుగీస్ సైన్యం, ఇమామ్ అహ్మద్ ఇబ్న్ ఇబ్రహీం అల్-ఘాజీ సైన్యాన్ని 14,000 మందికి పైగా ఓడించి ఇథియోపియన్-అడాల్ యుద్ధాన్ని ముగించింది.
రాజు గుస్తావ్ వాసా దళాలు స్వీడన్ రైతు తిరుగుబాటుదారుడు నిల్స్ డాకే బలగాలను, యుద్ధంలో ఓడించి, తిరుగుబాటును ముగించాయి. డాక్ అప్పటికి తప్పించుకున్నా, తరువాతత బంధించి చంపబడ్డాడు.
వెల్ష్ యూనియన్ కన్సాలిడేటింగ్ యాక్ట్: ఇంగ్లాండ్ పార్లమెంట్ కౌంటీలను ఏర్పాటు చేసింది. వేల్స్ పార్లమెంటరీ ప్రాతినిధ్యాన్ని క్రమబద్ధీకరించింది.
మే – నికోలస్ కోపర్నికస్ నురేమ్బెర్గ్‌లో డి రివల్యూషన్బస్ ఆర్బియం కోలెస్టియం ను ప్రచురిస్తుంది , సూర్యోకేంద్రక విశ్వం ఉనికికి గణిత వాదనలు అందిస్తూ , భౌగోళిక నమూనాను ఖండించింది . కోపర్నికస్ మే 24 న ఫ్రోమ్‌బోర్క్‌లో 70 సంవత్సరాల వయసులో మరణిస్తాడు.
జూన్ – మానవ శరీర నిర్మాణ శాస్త్రంలో విప్లవాత్మకమైన ఆండ్రియాస్ వెసాలియస్ డి హ్యూమాని కార్పోరిస్ ఫాబ్రికా ను ప్రచురించాడు.
నవంబరు 8 – లెటిస్ నోలిస్, కౌంటెస్ ఆఫ్ ఎసెక్స్, తరువాత కౌంటెస్ ఆఫ్ లీసెస్టర్, ఇంగ్లాండ్ ఎలిజబెత్ కు లేడీ-ఇన్-వెయిటింగ్
జూలై 12 – ఇంగ్లాండ్ రాజు హెన్రీ కేథరీన్ పార్ను వివాహం చేసుకున్నాడు. ఇది హెన్రీ వివాహాలలో ఆరవది, చివరిది. కేథరీన్ కు మూడవది. యువరాణి ఎలిజబెత్ వివాహానికి హాజరవుతుంది. ఈ నెలలో, ఇంగ్లాండ్ పార్లమెంట్ మూడవ వారసత్వ చట్టాన్ని ఆమోదిస్తుంది, హెన్రీ కుమార్తెలు, ఇంగ్లండ్ యువరాణులు మేరీ ఎలిజబెత్ , ఆంగ్ల సింహాసనం వరుసకు పునరుద్ధరిస్తారు.
ఆగష్టు 6 – 22 – నైస్ ముట్టడి: ఒట్టోమన్ సామ్రాజ్యం, ఫ్రెంచ్ దళాలు , అడ్మిరల్ హేరెడ్డిన్ బార్బరోస్సా నేతృత్వంలో ముట్టడి
సెప్టెంబర్ – అక్టోబర్ – పికార్డీలోని ల్యాండ్‌రేసీలను పవిత్ర రోమన్ చక్రవర్తి చార్లెస్ కింద బలగాలు ముట్టడించాయి , కాని ఫ్రెంచ్ సైన్యం విధానంపై ముట్టడి ఉపసంహరించబడింది.
సెప్టెంబర్ – సులేమాన్ ప్రచారం: సులేమాన్ ది మాగ్నిఫిసెంట్ హంగేరియన్ పట్టాభిషేక నగరమైన స్జాకెస్ఫెహర్వర్‌ను స్వాధీనం చేసుకున్నాడు.
1543 సంవత్సరం, గ్రెగోరియన్‌ కాలెండరు ప్రకారం సోమవారం నుండి ప్రారంభమయ్యే సాధారణ సంవత్సరం.శాస్త్రీయ విప్లవం ప్రారంభంగా పరిగణించబడే విజ్ఞాన శాస్త్రంలో దాని ముఖ్యమైన ప్రచురణల కారణంగా ఇది కొన్నిసార్లు "అన్నస్ మిరాబిలిస్ " గా పిలువబడే సంవత్సరాల్లో ఇది ఒకటి.
సింధుకు తూర్పున ఉన్న ఐదు నదుల ప్రాంతం పంజాబ్. ఆ నదులు: జీలం, చెనాబ్, రావి, బియాస్, సట్లెజ్. రెండేసి నదుల మధ్య గల భూమిని దోయబ్ అంటారు. పంజాబు 5 దోయబ్‌ల రాష్ట్రం. అవి: సింధ్-సాగర్ దోయబ్ , జెచ్ దోయబ్ , రెచ్నా దోయబ్ , బారి దోయబ్ , బిస్ట్ దోయబ్ . 1947 ప్రారంభంలో, పంజాబ్ సరిహద్దు కమిషన్ చర్చలకు దారితీసిన నెలల్లో, ప్రధాన వివాదాస్పద ప్రాంతాలు బారి, బిస్ట్ దోబ్‌లలో కనిపించాయి. అయితే, రెచ్నా దోయబ్‌లోని కొన్ని ప్రాంతాలు తమవేనని కాంగ్రెస్, సిక్కులు పేర్కొన్నారు. బారి దోయబ్‌లో గురుదాస్‌పూర్, అమృత్‌సర్, లాహోర్, మోంట్‌గోమరీ జిల్లాలన్నీ వివాదాస్పదమయ్యాయి. అన్ని జిల్లాల్లో ముస్లిం మెజారిటీ ఉంది; గురుదాస్‌పూర్‌లో, ముస్లిం మెజారిటీ 51.1% వద్ద ఉంది. ఉప ప్రాంత స్థాయిలో, బారి దోయబ్‌లో కేవలం మూడు తహసీళ్ళు మాత్రమే ముస్లిమేతర మెజారిటీలను కలిగి ఉన్నాయి. అవి: పఠాన్‌కోట్ , అమృత్‌సర్ జిల్లాలోని అమృత్‌సర్, తర్న్ తరన్. అంతేకాకుండా, బియాస్-సట్లెజ్కు తూర్పున నాలుగు ముస్లిం-మెజారిటీ తహసీళ్ళు ఉన్నాయి (రెండు చోట్ల ముస్లింల సంఖ్య, హిందువులు సిక్కుల మొత్తం సంఖ్య కంటే ఎక్కువ).
మరోవైపు, మొత్తం 1585 ప్రావిన్షియల్ అసెంబ్లీ స్థానాల్లో 716 చోట్ల విజయం సాధించి కాంగ్రెస్, బ్రిటిషు ఇండియాలోని 11 ప్రావిన్సులలోను, ఏడింటిలో ప్రభుత్వాలను ఏర్పాటు చేయగలిగింది. ఆర్థిక సామాజిక సమస్యల కంటే మతపరమైన సమస్యలకు ప్రజలు తక్కువ ప్రాముఖ్యతనిస్తారని కాంగ్రెసు తన మ్యానిఫెస్టోలో పేర్కొంది. అయితే, మొత్తం 482 ముస్లిం స్థానాల్లో కేవలం 58 స్థానాల్లో కాంగ్రెసు పోటీ చేయగా, వీటిలో 26 సీట్లలో మాత్రమే గెలిచింది. కాంగ్రెసు గెలిచిన యుపిలో, లీగ్‌తో అధికారాన్ని పంచుకునేందుకు ముందుకొచ్చింది - కానీ లీగ్ ముస్లింలకు మాత్రమే ప్రతినిధిగా పనిచేయడం ఆపివేయాలి అనే షరతుతో. లీగ్ అందుకు నిరాకరించింది ఇది ముస్లిం ప్రజల నుండి కాంగ్రెస్‌ను మరింత దూరం చేసింది. ఈ షరతు పెట్టడం పొరపాటని తేలింది. అంతేకాకుండా, కొత్త యుపి రాష్ట్ర ప్రభుత్వం గోరక్షణను, హిందీ వాడకాన్నీ ప్రకటించింది. కొత్త కాంగ్రెసు పాలనలో కొన్నిసార్లు ప్రభుత్వ భవనాల్లోకి పెద్ద సంఖ్యలో గ్రామీణ ప్రజలు చేరడంతో, సామాన్యులెవరో, అధికారులెవరో చట్టాన్ని అమలు చేసే వ్యక్తులెవరో తెలీకుండా పోయేది. అస్తవ్యస్తమైన ఈ దృశ్యాలను చూసినపుడు యుపిలో ఉన్నత వర్గ ముస్లింలు కాంగ్రెసుకు మరింత దూరమయ్యారు.
1946 జనవరిలో సాయుధ సేనల్లో తిరుగుబాట్లు జరిగాయి. బ్రిటనుకు చెందిన సైనికులు తమను స్వదేశానికి తిరిగి పంపడం నెమ్మదిగా జరగడంతో నిరాశ చెందారు. వారితో తిరుగుబాట్లు మొదలయ్యాయి. 1946 ఫిబ్రవరిలో బొంబాయిలో రాయల్ ఇండియన్ నేవీ తిరుగుబాటుతో పుంజుకున్నాయి. కలకత్తా, మద్రాస్, కరాచీలలో కూడా అందుకున్నాయి. తిరుగుబాట్లను వేగంగా అణచివేసినప్పటికీ, అవి అట్లీ ప్రభుత్వాన్ని చర్యకు ప్రేరేపించాయి. లేబర్ పార్టీ ప్రధాన మంత్రి క్లెమెంట్ అట్లీకి 1920 ల నుండి భారత స్వాతంత్ర్యం పట్ల ఆసక్తి ఉంది. అనేక సంవత్సరాలుగా దీనికి మద్దతు ఇస్తూ వచ్చాడు. అతను ఇప్పుడు ప్రభుత్వ పదవిని చేపట్టాడు, ఈ సమస్యకు అత్యధిక ప్రాధాన్యత ఇచ్చాడు. భారత విదేశాంగ కార్యదర్శి లార్డ్ పెథిక్ లారెన్స్ నేతృత్వంలో ఒక క్యాబినెట్ మిషన్ భారతదేశానికి పంపాడు. ఇందులో సర్ స్టాఫోర్డ్ క్రిప్స్ కూడా ఉన్నాడు. క్రిప్స్ అంతకు నాలుగేళ్ళ ముందు కూడా భారతదేశాన్ని సందర్శించాడు. స్వాతంత్ర్యానికి క్రమబద్ధమైన బదిలీకి ఏర్పాట్లు చేయడమే మిషన్ లక్ష్యం.
రెండు సంవత్సరాల తరువాత, భారత ప్రభుత్వ చట్టం 1935 ప్రాంతీయ స్వయంప్రతిపత్తిని ప్రవేశపెట్టింది. భారతదేశంలో ఓటర్ల సంఖ్య 3.5 కోట్లకు పెరిగింది. మరింత ముఖ్యంగా, శాంతిభద్రతల సమస్య మొదటిసారిగా బ్రిటిషు అధికారం నుండి భారతీయుల నేతృత్వంలోని ప్రాంతీయ ప్రభుత్వాలకు బదిలీ అయింది. దీంతో హిందూ ఆధిపత్యం పట్ల ముస్లిముల్లో ఉన్న ఆందోళనలు పెరిగాయి. 1937 భారత ప్రాంతీయ ఎన్నికలలో, ముస్లిం లీగ్ యునైటెడ్ ప్రావిన్సెస్ వంటి ముస్లిం-మైనారిటీ ప్రావిన్సులలో ఉత్తమ ప్రదర్శన కనబరిచింది. ఇక్కడ 64 రిజర్వు చేసిన ముస్లిం సీట్లలో 29 స్థానాలను గెలుచుకుంది. అయితే, పంజాబ్ బెంగాల్‌ల ముస్లిం-మెజారిటీ ప్రాంతాలలో ప్రాంతీయ పార్టీలు లీగ్‌పై పైచేయి సాధించాయి. పంజాబ్ లో సికందర్ హయత్ ఖాన్ నాయకత్వం లోని యూనియనిస్ట్ పార్టీ ఎన్నికల్లో గెలిచి భారత జాతీయ కాంగ్రెస్, శిరోమణి అకాలీ దళ్ ల మద్దతుతో ప్రభుత్వాన్ని ఏర్పాటు చేసి ఐదు సంవత్సరాలు పాలించింది. బెంగాల్‌లో, క్రిషక్ ప్రజా పార్టీ నాయకుడు ఎకే ఫజ్లుల్ హుక్ నేతృత్వంలోని సంకీర్ణంలో లీగ్ అధికారాన్ని పంచుకోవలసి వచ్చింది .
1933 లో చౌదరి రహమత్ అలీ నౌ ఆర్ నెవర్ పేరుతో ఒక కరపత్రాన్ని తయారుచేసాడు. అయితే, అది రాజకీయ దృష్టిని ఆకర్షించలేదు. ఇందులోనే పంజాబ్, నార్త్ వెస్ట్ ఫ్రాంటియర్ ప్రావిన్స్ , కాశ్మీర్, సింధ్, బలూచిస్తాన్ లతో కలిపిన " పాకిస్తాన్ ", "స్వచ్ఛమైన భూమి", భావనను మొదటిసారిగా ప్రకటించారు. కొన్నాళ్ళ తరువాత, భారత రాజ్యాంగ సంస్కరణలపై పార్లమెంటరీ కమిటీని కలిసిన ఒక ముస్లిం ప్రతినిధి బృందం, పాకిస్తాన్ ఆలోచన "భ్రమ" అని, "అసాధ్యమైనద"నీ చెప్పింది. 1932 లో, "అణగారిన తరగతులకు" కేంద్ర, ప్రాంతీయ శాసనసభలలో ప్రత్యేక ప్రాతినిధ్యం వహించాలన్న డాక్టర్ అంబేద్కర్ డిమాండ్‌ను బ్రిటిషు ప్రధాన మంత్రి రామ్‌సే మెక్‌డొనాల్డ్ అంగీకరించారు. హిందూ కుల నాయకత్వాన్ని బలహీనపరిచే అవకాశం ఉన్నందున ముస్లిం లీగ్ ఈ అవార్డుకు మొగ్గు చూపింది. అయితే, దళిత హక్కులకు ప్రముఖమైన మద్దతుదారుగా కనిపించిన మహాత్మా గాంధీ ఈ అవార్డును రద్దు చేయమని బ్రిటిషు వారిని ఒప్పించడానికి ఉపవాస దీక్ష చేసాడు. గాంధీ ప్రాణాలకు ముప్పు ఉందనిపించి, అంబేద్కర్ వెనక్కి తగ్గాల్సి వచ్చింది.
సరిహద్దు కమిషన్ అధికారిక విచారణలను ప్రారంభించడానికి ముందు, తూర్పు, పశ్చిమ పంజాబ్ ప్రాంతాల్లో ప్రభుత్వాలు ఏర్పాటు చేసారు. వారి భూభాగాలను జిల్లాల్లో ఉన్న మెజారిటీల ఆధారంగా "నోషనల్ డివిజన్" ద్వారా తాత్కాలికంగా విభజించారు. పంజాబ్, బెంగాల్ లకు చెరొక సరిహద్దు కమిషన్‌ ఉంటుంది. ఒక్కో కమిషన్లో ఇద్దరు ముస్లిం, ఇద్దరు ముస్లిమేతర న్యాయమూర్తులుంటారు. రెండు కమిషన్లకూ సర్ సిరిల్ రాడ్‌క్లిఫ్‌ చైర్మన్‌గా ఉంటాడు. పంజాబ్ కమిషన్‌కు అప్పగించిన బాధ్యతలు ఇలా ఉన్నాయి: "ముస్లింలు, ముస్లిమేతరుల మెజారిటీ ప్రాంతాలను నిర్ధారిస్తూ, దాని ఆధారంగా పంజాబ్ రెండు భాగాల సరిహద్దులను గుర్తించడం. అలా చేసే క్రమంలో, ఇది ఇతర అంశాలను పరిగణనలోకి తీసుకుంటుంది". ప్రతీ పక్షమూ బేరానికి వీలు లేని పద్ధతిలో తమ వాదనను సమర్పించారు. న్యాయమూర్తులకు కూడా రాజీ పడే అధికారం లేదు. అన్ని ప్రధాన సమస్యలపై వారు "రెండు - రెండు"గా విడిపోయారు. ఇక వాస్తవ నిర్ణయాలు తీసుకునే దుర్మార్గపు పని మాత్రం సర్ సిరిల్ రాడ్‌క్లిఫ్‌దే అయింది.
మరోవైపు మొదటి ప్రపంచ యుద్ధంలో భారీ సంఖ్యలో భారతీయ సైనికులు బ్రిటన్ పక్షాన పాల్గొనడం, బ్రిటన్ విజయానంతరం ప్రపంచవ్యాప్తంగా నానాజాతి సమితిలోనూ, వింటర్ ఒలింపిక్స్ లోనూ బ్రిటిషు ఇండియాను ఒక రాజ్యంగా గుర్తించడం వంటి పరిణామాలు జరిగాయి. ఈ నేపథ్యంలో భారత జాతీయ కాంగ్రెసు జాతీయోద్యమాన్ని మరింత విస్తృతపరిచి స్వయం పరిపాలన కోసం డిమాండ్ ను తీవ్రతరం చేయడం ప్రారంభించింది. 1916లో లక్నోలో జరిగిన కాంగ్రెసు సమావేశాలు ముస్లింలీగ్, కాంగ్రెసు పరస్పర సహకారం అనే అనూహ్య పరిణామానికి తెరతీసింది. కొందరు ముస్లింలీగ్ నాయకులు వ్యతిరేకించిన ప్రధానంగా లీగ్ లోని యువతరం ఈ లక్నో ఒప్పందానికి మద్దతు తెలిపింది. ప్రధానంగా యునైటెడ్ ప్రావిన్సుకు చెందిన అలీ సోదరులుగా ప్రఖ్యాతులైన మౌలానా మహమ్మద్ అలీ, మౌలానా షౌకత్ అలీలు, వారి యువ అనుచరులు దీన్ని సాధ్యపరచేందుకు లీగ్ పరంగా కృషిచేశారు. ఈ ఒప్పందాన్ని అప్పటికి యువ న్యాయవాది, తర్వాతికాలంలో భారత జాతీయోద్యమంలోనూ, లీగ్ లోనూ, పాకిస్తాన్ ఏర్పాటు ఉద్యమంలోనూ కీలక స్థానం పొందిన జిన్నా సమర్థించాడు.
1947 లో యునైటెడ్ కింగ్‌డమ్ పార్లమెంటు చేసిన చట్టం ద్వారా బ్రిటిషు భారతదేశాన్ని భారతదేశం, పాకిస్థాన్‌ అనే రెండు రెండు స్వతంత్ర అధినివేశ రాజ్యాలుగా విభజించడాన్ని భారత విభజన అంటారు. ఆనాటి భారతదేశం నేడు భారత రిపబ్లిక్ గాను, ఆనాటి పాకిస్తాన్ నేడు ఇస్లామిక్ రిపబ్లిక్ ఆఫ్ పాకిస్తాన్, పీపుల్స్ రిపబ్లిక్ ఆఫ్ బంగ్లాదేశ్లు గానూ ఉనికిలో ఉన్నాయి. ఈ విభజనలో బెంగాల్, పంజాబ్ అనే రెండు రాష్ట్రాలను ఆ రాష్ట్రాల్లో జిల్లా వారీగా ఉన్న ముస్లిం, ముస్లిమేతర ప్రజల మెజారిటీల ఆధారంగా విభజించారు. దేశ విభజనతో పాటు బ్రిటిషు ఇండియన్ ఆర్మీ, రాయల్ ఇండియన్ నేవీ, ఇండియన్ సివిల్ సర్వీస్, రైల్వే, సెంట్రల్ ట్రెజరీల విభజన కూడా జరిగింది. ఈ విభజనను భారత స్వాతంత్ర్య చట్టం 1947లో వివరించారు. దీని ఫలితంగా బ్రిటిషు రాజ్ లేదా భారతదేశంలో బ్రిటిషు పాలన రద్దైపోయింది. భారతదేశం, పాకిస్తాన్ అనే రెండు స్వయంపరిపాలక దేశాలు 1947 ఆగస్టు 15 న అర్ధరాత్రి చట్టబద్ధంగా ఉనికిలోకి వచ్చాయి.
కాంగ్రెసు పాలనలో ఉన్న ముస్లింల పరిస్థితులపై ముస్లిం లీగ్ తన దర్యాప్తు నిర్వహించింది. ఇటువంటి పరిశోధనల ఫలితాలు భవిష్యత్ హిందూ ఆధిపత్యం పట్ల ముస్లిం ప్రజలలో భయాన్ని పెంచాయి. కాంగ్రెసు ఆధిపత్యం కలిగిన స్వతంత్ర భారతదేశంలో ముస్లింల పట్ల అన్యాయంగా ప్రవర్తిస్తారనే అభిప్రాయం ఇప్పుడు ముస్లింల బహిరంగ చర్చల్లో ఒక భాగం. 1939 లో రెండవ ప్రపంచ యుద్ధం ప్రారంభమవగానే, వైస్రాయ్ లార్డ్ లిన్‌లిత్‌గో, భారతీయ నేతలతో చర్చలేమీ లేకుండానే, భారతదేశం తరపున యుద్ధప్రకటన చెయ్యడంతో, దానికి నిరసనగా కాంగ్రెసు ప్రాదేశిక మంత్రులు రాజీనామా చేసారు. దీనికి విరుద్ధంగా, ముస్లిం లీగ్, "విమోచన దినం", వేడుకలు నిర్వహించింది. యుద్ధ ప్రయత్నంలో బ్రిటన్‌కు మద్దతు ఇచ్చింది. లిన్‌లిత్‌గో జాతీయవాద నాయకులతో కలిసినప్పుడు, అతను గాంధీకి ఇచ్చిన స్థాయినే, జిన్నాకూ ఇచ్చాడు. ఒక నెల తరువాత కాంగ్రెసును "హిందూ సంస్థ"గా అభివర్ణించాడు.
ఈ కాలంలో, ముస్లింల హత్యకు తారా సింగ్ ఆమోదం ఉందని పలువురు ఆరోపించారు. 1947 మార్చి 3 న, లాహోర్లో సింగ్, సుమారు 500 మంది సిక్కులతో కలిసి, "పాకిస్తాన్ ముర్దాబాద్" అని నినదించాడు. రాజకీయ శాస్త్రవేత్త ఇష్తియాక్ అహ్మద్ ప్రకారం, "మార్చి 3 న, అతివాద సిక్కు నాయకుడు మాస్టర్ తారా సింగ్ పంజాబ్ అసెంబ్లీ వెలుపల తన కిర్పాన్ ను ప్రదర్శించాడు. పాకిస్తాన్ అనే ఆలోచననే నాశనం చేయాలని పిలుపునిచ్చాడు. దీంతో ఉత్తర పంజాబ్‌లోని ముస్లింలు అధికంగా ఉన్న జిల్లాల్లోని ముస్లింలు, సిక్కులకు హిందువులకు వ్యతిరేకంగా హింసాత్మకంగా ప్రతిస్పందించారు. అయినప్పటికీ, ఆ సంవత్సరం చివరకు, పశ్చిమ పంజాబ్‌లో ముస్లిములు చంపిన హిందువులు సిక్కుల కంటే తూర్పు పంజాబ్‌లో ఎక్కువ మంది ముస్లింలు చంపబడ్డారు. " పశ్చిమ పంజాబ్‌లోని హిందువులు, సిక్కుల కంటే తూర్పు పంజాబ్‌లో అప్పటి వరకు రెట్టింపు ముస్లింలు చంపబడ్డారని నెహ్రూ ఆగస్టు 22 న గాంధీకి లేఖ రాశాడు.